TNR แซ่บเว่อร์! บวกแรงเกิน 5% โบรกฯ ให้เป้า 39 บ. ลุ้นกำไรปีนี้โตแกร่ง
TNR แซ่บเว่อร์! บวกแรงกว่า 5% นิวไฮตั้งแต่เข้าตลาดฯ ล่าสุด ณ เวลา 12.02 น. อยู่ที่ 33.25 บาท บวก 1.75 บาท หรือ 5.56% สูงสุด 33.25บาท ต่ำสุด 32.00 บาท ด้วยมูลค่าซื้อขาย 191.30 ล้านบาท บล.บัวหลวง แนะซื้อ ให้เป้า 39 บาท ลุ้นกำไรปีนี้โตแกร่ง
26 ม.ค. 2560

ผู้สื่อข่าวรายงานว่า ราคาหุ้นบริษัท ไทยนิปปอนรับเบอร์อินดัสตรี้ จำกัด (มหาชน) หรือ TNR ล่าสุด ณ เวลา 12.02 น. อยู่ที่ 33.25 บาท บวก 1.75 บาท หรือ 5.56% สูงสุด 33.25 บาท ต่ำสุด 32.00 บาท ด้วยมูลค่าซื้อขาย 191.30 ล้านบาท ขณะที่ดัชนีตลาดหุ้นไทยโดยรวมบวก 0.57%

โดยราคาหุ้น TNR ปรับตัวขึ้นสูงสุดตั้งแต่เข้าซื้อขายในตลาดหลักทรัพย์ เมื่อวันที่ 29 พ.ย.59
ขณะที่ บล.บัวหลวง ระบุในบทวิเคราะห์แนะนำซื้อTNR ให้ราคาเป้าหมาย ที่ 39 บาท อิง PEG 1 เท่า P/E 36 เท่า ด้วยกำไรที่มีแนวโน้มจะเติบโตสูง 36% ในปี 60 นี้ จากรายได้ 3 ช่องทางหลัก คือ งานรับจ้างผลิตสินค้า-ถุงยางอนามัย (OEM) ให้กับสินค้า Brand ดังที่มีส่วนแบ่งตลาดอันดับต้นๆในต่างประเทศ และสินค้าภายใต้ Brand ตนเอง (ONETOUCH)และสิทธิ์ในการขายและผลิตให้กับ PLAYBOY
รวมทั้งงานประมูล (Tender) ปัจจุบันบริษัทมีคำสั่งซื้อเข้ามารอ 400 ล้านชิ้น จากลูกค้าหลัก เช่น องค์การอนามัยโลก, องค์การสหประชาชาติ เป็นต้น เทียบกับปีก่อนที่มีเพียง 150 ล้านชิ้น ทั้งนี้ประมาณการณ์กำไรและตลาดอาจจะมี Scope of upside
ทั้งนี้หากมีการซื้อ Brand อี่นเข้ามาเพิ่มในระหว่างปี, ผลิตภัณฑ์ใหม่รุ่น 003 ภายใต้แบนรด์ ONETOUCH หนุนส่วนแบ่งตลาดในประเทศเพิ่มขึ้นเกินคาด, ในส่วนของการใช้กำลังการผลิต เราได้ให้สมมุติฐานอนุรักษ์นิยมที่ 62% หรือ 1,240 ล้านชิ้น หากบริษัทใช้กำลังการผลิตเพื่อส่งมอบเต็มโควต้าการประมูล จากกรณีศึกษา Sensitivity analysis: Best case ที่ 400 ล้านชิ้น คาดว่ากำไรจะเพิ่ม 5% และราคาเป้าหมายจะเพิ่มเป็น 41 บาท